CELEX: 22018D1774
Language: lt
Date: 1486080000000
Title: 2017 m. vasario 3 d. EEE jungtinio komiteto sprendimas Nr. 40/2017, kuriuo iš dalies keičiamas EEE susitarimo XIII priedas (Transportas) ir 37 protokolas (kuriame pateikiamas 101 straipsnyje nurodytas sąrašas) [2018/1774]

22.11.2018   
               
               
                  LT
               
               
                  Europos Sąjungos oficialusis leidinys
               
               
                  L 297/51
               
            
         EEE JUNGTINIO KOMITETO SPRENDIMAS
         Nr. 40/2017
         2017 m. vasario 3 d.
         kuriuo iš dalies keičiamas EEE susitarimo XIII priedas (Transportas) ir 37 protokolas (kuriame pateikiamas 101 straipsnyje nurodytas sąrašas) [2018/1774]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. balandžio 11 d. Komisijos sprendimas (ES) 2016/566 dėl Skaitmeninės jūrų laivybos sistemos ir paslaugų valdymo aukšto lygio valdymo grupės įsteigimo, kuriuo panaikinamas Sprendimas 2009/584/EB (1);
                  
               
                     (2)
                  
                  
                     kad EEE susitarimas tinkamai veiktų, EEE susitarimo 37 protokolas turi būti iš dalies pakeistas įtraukiant Skaitmeninės jūrų laivybos sistemos ir paslaugų valdymo aukšto lygio valdymo grupę, įsteigtą Komisijos sprendimu (ES) 2016/566, o XIII priedas turi būti iš dalies pakeistas siekiant tiksliai nustatyti bendradarbiavimo su šia grupe tvarką;
                  
               
                     (3)
                  
                  
                     todėl EEE susitarimo XIII priedas ir 37 protokolas turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedo 55ab punkto (Komisijos sprendimas 2009/584/EB) tekstas pakeičiamas taip:
            
               „32016 D 0566: 2016 m. balandžio 11 d. Komisijos sprendimas (ES) 2016/566 dėl Skaitmeninės jūrų laivybos sistemos ir paslaugų valdymo aukšto lygio valdymo grupės įsteigimo, kuriuo panaikinamas Sprendimas 2009/584/EB (OL L 96, 2016 4 12, p. 46).
               Nustatyti ELPA valstybių asociacijos reikalavimai pagal Susitarimo 101 straipsnį:
               pagal Komisijos sprendimo (ES) 2016/566 4 straipsnį kiekviena ELPA valstybė gali paskirti asmenį dalyvauti Skaitmeninės jūrų laivybos sistemos ir paslaugų valdymo aukšto lygio valdymo grupės posėdžiuose stebėtojo teisėmis.“
            
         
         
            2 straipsnis
            EEE susitarimo 37 protokolo 34 punkto (Sistemos SafeSeaNet aukšto lygio valdymo grupė) tekstas pakeičiamas taip:
            
               „Skaitmeninės jūrų laivybos sistemos ir paslaugų valdymo aukšto lygio valdymo grupė (Komisijos sprendimas (ES) 2016/566).“
            
         
         
            3 straipsnis
            
               Europos Sąjungos oficialiojo leidinio EEE priede skelbtinas Sprendimo (ES) 2016/566 tekstas islandų ir norvegų kalbomis yra autentiškas.
         
         
            4 straipsnis
            Šis sprendimas įsigalioja 2017 m. vasario 4 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. vasario 3 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 96, 2016 4 12, p. 46.
         
            (*1)  Konstitucinių reikalavimų nenurodyta.